ΓΡΑΠΤΗ ΕΡΩΤΗΣΗ E-1652/03

υποβολή: Eija-Riitta Korhola (PPE-DE) προς την Επιτροπή

(16 Μαΐου 2003)

Θέμα: Ρύθμιση του επαγγέλματος του κλειθροποιού στην ΕΕ

Διαβάζοντας τη γραπτή ερώτηση αριθ. Ε-2454/98(1) της κυρίας Roberta Angelilli και την απάντηση που δόθηκε από τον κύριο Monti εξ ονόματος της Επιτροπής στις 2 Οκτωβρίου 1998, διαπιστώνω ότι οι ανησυχίες που εκφράσθηκαν όσον αφορά τα κενά της κοινοτικής νομοθεσίας σχετικά με το επάγγελμα του κλειθροποιού, στα οποία αναφέρθηκε η εν λόγω βουλευτής τον Ιούλιο 1998, εξακολουθούν ναπάρχουν. Θα πρέπει αφενός, να διευκολυνθεί η ουσιαστική άσκηση του δικαιώματος εγκατάστασης και η ελεύθερη παροχήπηρεσιών και, αφετέρου, ναπάρξει μέριμνα για την προστασία του ατόμου και της ιδιοκτησίας. Όσον αφορά το θέμα αυτό, ο κλάδος αυτός σίγουρα κατέχει μια θέση κλειδί.

Έχει άραγε η Επιτροπή συνείδηση της ευαίσθητης ισορροπίας μεταξύ, αφενός, των ευρωπαϊκών ελευθεριών και, αφετέρου, των απαιτήσεων ασφάλειας που συνδέονται με την άσκηση του επαγγέλματος αυτού·

Προτίθεται να προετοιμάσει την κοινοτική ρύθμιση για την πρόσβαση στο επάγγελμα του κλειθροποιού·

Όσον αφορά τους όρους πρόσβασης και άσκησης, ποια επαγγέλματα ρυθμίζονται από την κοινοτική νομοθεσία·

(1) ΕΕ C 142 της 21.5.1999, σελ. 17.

Απάντηση του κ. Bolkestein Εξ ονόματος της Επιτροπής

(10 Ιουνίου 2003)

Σε ότι αφορά την αναγνώριση των επαγγελματικών προσόντων, το επάγγελμα του κλειθροποιού καλύπτεται από την οδηγία 1999/42/ΕΚ(1). Σύμφωνα με το άρθρο 4 της οδηγίας η οποία επαναλαμβάνει χωρίς τροποποίηση την αντίστοιχη διάταξη της οδηγίας 64/427/ΕΟΚ που καταργείται στο εξής, τα κράτη μέλη τα οποία θέτουν ως όρο για την πρόσβαση στην προαναφερόμενη δραστηριότητα ή για την άσκησή της την κατοχή γενικών ή ειδικών γνώσεων και ικανοτήτων δέχονται ως επαρκή απόδειξη των εν λόγω γνώσεων και ικανοτήτων την άσκηση της προαναφερθείσας δραστηριότητας σε άλλο κράτος μέλος επί μία ορισμένη διάρκεια (κατ' αρχήν 6 έτη) με την ιδιότητα του αυτοαπασχολούμενου ή του επικεφαλής επιχείρησης. Εναλλακτικώς, οι επαγγελματίες που δεν πληρούν τις προϋποθέσεις επαγγελματικής εμπειρίας· που τίθενται με το προαναφερθέν άρθρο 4, δύνανται να ζητήσουν την αναγνώριση του διπλώματός, πιστοποιητικού ή άλλου τίτλου τους σύμφωνα με τους όρους του άρθρου 2 της οδηγίας. Σε περίπτωση σημαντικών διαφορών μεταξύ των επαγγελματικών προσόντων που διαθέτει ο αιτών και εκείνων που απαιτούνται στο κράτος μέλοςποδοχής, αυτό το τελευταίο μπορεί να ζητήσει από τον αιτούντα ναποβληθεί σε δοκιμασία επάρκειας ή να συμμετάσχει σε περίοδο προσαρμογής σύμφωνα με τις προβλεπόμενες διαδικασίες.

Από τα παραπάνω προκύπτει ότι το επάγγελμα του κλειθροποιού διέπεται από ένα μηχανισμό αμοιβαίας αναγνώρισης ο οποίος δεν βασίζεται σε ένα συντονισμό των ελαχίστων απαιτήσεων κατάρτισης ούτε από προϋποθέσεις πρόσβασης στο επάγγελμα. Εναπόκειται λοιπόν κατ' αρχήν στα κράτη μέλη να ρυθμίσουν τα επαγγέλματα στην επικράτειά τους και αυτό στο πλαίσιο των εθνικών κανονισμών ώστε οι απαιτήσεις ασφάλειας που συνδέονται με την άσκηση των επαγγελμάτων να λαμβάνονταιπόψη κατά περίπτωση. Κάθε συντονισμός των προϋποθέσεων πρόσβασης στα επαγγέλματα που θα συνεπάγεται μια τροποποίηση των νομοθετικών αρχών οι οποίες διέπουν το θέμα αυτό τουλάχιστον σε ένα κράτος μέλος απαιτεί, σύμφωνα με το άρθρο 47, παράγραφος 2 της συνθήκης ΕΚ, μία οδηγίαιοθετούμενη ομόφωνα από το Συμβούλιο. Όμως, με βάση τις πληροφορίες που διαθέτει η Επιτροπή, τα κράτη μέλη είναι ελάχιστα πρόθημα να συντονιστούν περαιτέρω στον τομέα αυτό.

Τα επαγγέλματα, η πρόσβαση των οποίων σήμερα συντονίζεται από κοινοτικό κανονισμό είναι εκείνα του ιατρού, της μαίας, του νοσηλευτήπεύθυνου για γενικές φροντίδες, του οδοντιάτρου, του κτηνιάτρου και του φαρμακοποιού, καθώς και το επάγγελμα του οικονομικού ελεγκτή.

(1) Οδηγία 1999/42/ΕΚ του Κοινοβουλίου και του Συμβουλίου της 7 Ιουνίου 1999 για τη θέσπιση συστήματος αναγνώρισης των προσόντων σχετικά με τις επαγγελματικές δραστηριότητες που καλύπτονται από της οδηγίες ελευθέρωσης καθώς και των μεταβατικών μέτρων και για τη συμπλήρωση του γενικού συστήματος αναγνώρισης των διπλωμάτων, ΕΕ L 201 της 31.7.1999.